Robertas Poškus

Robertas Poškus (g. 1979 m. gegužės 5 d.) – buvęs Lietuvos futbolininkas. Vienas pagrindinių Lietuvos nacionalinės rinktinės puolėjų.

 Žaidėjo karjera 
Priklausė Rusijos Premier Lygos Maskvos Zenit, tačiau 2006 metų pabaigoje buvo paskolintas Maskvos „Dinamo“ klubui. 2007 m. sezoną grįžo Zenit, tačiau šis klubas buvo įsigijęs naujų žaidėju, todėl Poškus net nebuvo registruotas Sankt Peterburgo komandos sudėtyje Rusijos čempionatui. Apie pusę metų žaidėjas nežaidė jokiame klube. Nuo 2007 m. liepos mėnesio Zenit klubas Poškų paskolino FC Rostov klubui. 2008 rugsėjo viduryje R. Poškus sudarė aštuonių mėnesių sutartį su Izraelio Hapoel „Bnei Sakhnin“ klubu. 2009 m. vasario 16 d. pasirašė sutartį su Jekaterinburgo „Ural“ komanda, bet liepos 27 d. paliko klubą.http://sportas.delfi.lt/abroad/ural-klubas-atsisveikino-su-rposkumi.d?id=23781035 2009 m. rugsėjo pradžioje persikėlė į Azerbaidžano Baku „Inter“ komandą.

Baigęs profesionalo karjerą, toliau žaidė mėgėjiškai. 2022 m. žaidė LFF III lygos pirmenybėse už FM Klaipėda komandą.https://klff.lt/infusions/stats22/komandos1.php?id=57

 Trenerio karjera 
Vėliau grįžo į Lietuvą. 2013 metais tapo žaidžiančiu FK „Klaipėdos Granitas“ treneriu. 2013, 2014 metais buvo šio klubo strategas. Po 2014 metų sezono FK „Klaipėdos Granitas“ ir Roberto Poškaus keliai išsiskyrė.

Nuo 2016 metų vasario pabaigos dirbo vyr. treneriu Jonavos FK „Lietava“ klube. Po sezono sutartis su treneriu nebuvo pratęsta.

 Futbolo veikla 
2021 m. liepos mėn. tapo VšĮ Klaipėdos futbolo mokyklos dalininku.https://www.klaipedosfm.lt/vsi-klaipedos-futbolo-mokyklos-dalininku-tapo-robertas-poskus/  Atstovauja per savo juridinį asmenį – VšĮ RP Futbolo klubas.https://www.klaipedosfm.lt/wp-content/uploads/2022/06/2022_12_31_metiniu_finansiniu_ataskaitu_rinkinio_aiskinamasis_rastas.pdf 

2022 m. balandžio mėn. FSK „Klaipėdos veteranai“ iškėlė Roberto Poškaus kandidatūrą į Klaipėdos apskrities futbolo federacijos (KLFF) prezidento postą, tačiau rinkimus laimėjo Rimantas Žvingilas.

2022 m. tapo „Barca Academy Baltic“ projekto vadovu.https://www.atviraklaipeda.lt/wp-content/uploads/Barca-acdemy-camps-prasymas.pdf

 Laimėjimai 
 Lietuvos futbolo taurė: 1999 m.
 Lenkijos futbolo taurė: 2001 m.
 Azerbaidžano Premier lyga: 2010 m.
 Geriausias Lietuvos futbolininkas: 2003 m.

 Įvarčiai Lietuvos rinktinėje 
 #  Data  Arena  Varžovas  Po įvarčio Finalinis Varžybos1. 2001 vasario 26 Limasolis   Kipras 2-1  2-1  Draugiškos2. 2001 rugpjūčio 15 Kaunas   Izraelis 2-1  2-3  Draugiškos3. 2002 rugpjūčio 21 Kaunas   Izraelis 2-1  2-4  Draugiškos4. 2002 spalio 12 Kaunas   Farerų salos 2-0  2-0 EČ atranka5. 2004 rugpjūčio 18 Maskva  Rusija 2-3  3-4 Draugiškos6. 2006 rugpjūčio 16 Kišiniovas   Moldova 1-0  2-3 Draugiškos7. 2008 rugpjūčio 20 Marijampolė   Moldova 1-0  3-0 Draugiškos8. 2008 rugpjūčio 20 Marijampolė   Moldova 2-0  3-0 Draugiškos

 Šaltiniai 

Kategorija:Lietuvos futbolininkai
Kategorija:Lietuvos futbolo treneriai